Henrik Kristiansen har valgt at overladen den daglige ledelse af Celinia Software A/S i Aalborg til Rex A. Clausen. Han har stået i spidsen for selskabet siden han stiftede det i 1999. Det skriver dagbladet Børsen. Henrik Kristiansen fortsætter i både bestyrelsen og direktionen. Formålet med lederskiftet er at fokusere på den strategiske udvikling af virksomheden. Celenia har base i Aalborg og udviklingsafdelinger i Ukraine. Den beskæftiger sig med produkter inden for Microsoft Dynamics forretningssystemer.

Opsummering:
Ny direktør for Aalborg-firmaet Celenia